Iako je američka tvrtka za prijevoz Uber, kod koje se vozilo može naručiti samo preko aplikacije, a platiti putem kartice, danas počela s radom, gradonačelnik Milan Bandić tvrdi suprotno

'Tko vam je rekao da Uber dolazi? Ne širite dezinformacije. Mogli su se oni svojoj babi predstaviti. Govorim vam u bebu, to su njihove želje, nemaju dozvole. Mogu to napraviti samo po zakonu i dogovoru s našim taksistima. Bez Zagreba i resornog ministarstva ne mogu napraviti. Nemaju dozvole i toliko za relevantnu istinu. Samo konsenzus i dogovor s koncesionarima i to im je rečeno. Sve ostalo je trla baba lan da joj prođe dan', ustvrdio je Bandić nakon sastanka s načelnikom Prnjavora.